Document ID: 31983R1480

Komisijas Regula (EEK) Nr. 1480/83
(1983. gada 7. jūnijs)
par preču klasifikāciju kopējā muitas tarifa apakšpozīcijā 97.03 B
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic kopējā muitas tarifa nomenklatūras vienādai piemērošanai [1], kurā jaunākie grozījumi ir izdarīti ar Grieķijas Pievienošanās aktu, un jo īpaši tās 3. pantu,
tā kā, lai nodrošinātu Kopējā muitas tarifa nomenklatūras vienādu piemērošanu, ir jānosaka noteikumi attiecībā uz šādu produktu tarifa klasifikāciju:
1) komplekts bērniem, kas sastāv no parastā metāla ķēdītes ar kamejas veida piekariņu no parastā metāla un plastmasas, diviem auskariem, piespraudes un gredzena no parastā metāla un plastmasas, kas iesaiņots vienā iepakojumā;
2) komplekts bērniem, kas sastāv no parastā metāla ķēdītes, pulksteņa formas piekariņa, diviem auskariem, divām aprocēm un diviem gredzeniem no plastmasas, kas iesaiņoti vienā iepakojumā;
tā kā kopējā muitas tarifā, kas pievienots Padomes Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 604/83 [3], pozīcija Nr 71.16 attiecas uz dārglietu imitācijām, bet pozīcija Nr 97.03 cita starpā attiecas uz pārējām rotaļlietām; tā kā minēto izstrādājumu klasifikācijai var izmantot iepriekšminētās pozīcijas;
tā kā šos komplektus nevar uzskatīt par "dārglietu imitāciju" izstrādājumiem, kas iekļauti pozīcijā Nr. 71.16; tā kā to izmantojuma un zemā ražošanas standarta dēļ tiem ir pozīcijā Nr. 97.03 ietverto rotaļlietu īpašības;
tā kā tāpēc šie izstrādājumi ir jāklasificē kopējā muitas tarifa pozīcijā Nr. 97.03; tā kā šajā pozīcijā ir jāizvēlas B apakšpozīcija;
tā kā šajā regulā paredzētie pasākumi atbilst Kopējā muitas tarifa nomenklatūras komitejas atzinumam,
IR PIEŅĒMUSI ŠO REGULU.
1. pants
Komplekti bērniem, kas sastāv no:
1) parastā metāla ķēdītes, kamejas veida piekariņa no parastā metāla un plastmasas, diviem auskariem, piespraudes un gredzena no parastā metāla un plastmasas, kas iesaiņots vienā iepakojumā;
2) parastā metāla ķēdītes, pulksteņa formas piekariņa, diviem auskariem, divām aprocēm un diviem gredzeniem no plastmasas, kas iesaiņoti vienā iepakojumā,
ir jāklasificē kopējā muitas tarifa apakšpozīcijā:
97.03 Pārējās rotaļlietas; modeļi, ko izmanto atpūtas nolūkos:
B. Citi
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 7. jūnijā

Labels: 3
1